Naujasis Plimutas

Naujasis Plimutas (, ) – miestas Naujojoje Zelandijoje, Šiaurės salos vakarinėje pakrantėje, prie Tasmano jūros. Taranakio regiono centras. Jūrų uostas, oro uostas, geležinkelio stotis.

Chemijos, tekstilės, mėsos pramonė, netoliese išgaunamos gamtinės dujos ir nafta. Yra šiluminė elektrinė.

 Istorija 

Miestas išaugo iš 1828 m. įkurto Ngamotu prekybos posto. Pavadintas pagal Plimuto miestą Anglijoje, iš kurio atsikėlė pirmieji kolonistai.

Kategorija:Naujosios Zelandijos miestai